open-index/open-wikipedia-markdown huggingface dataset:
Terra

**Terra** (z lat. *terra* = zem/Zem, a to vo významoch: pôda, súš, krajina, naša planéta, bohyňa našej planéty) môže byť:
*  rímska bohyňa zeme a jej plodivej sily, zároveň sama zem, ekvivalent gréckej bohyne Gaia, synonymá: Terra mater, Tellus, Zem, Matka Zem, pozri pod Gaia (mytológia)
* knižne: zem, pôda, pozri pôda
* v sci-fi: Zem ako planéta, pozri Zem
* v astronómii:
** latinský názov planéty Zem, pozri Zem
** rozsiahle nerovinné územie (napr. opak tzv. mora) na planéte inej než Zem (staršie aj na Mesiaci), pozri terra (útvar na planéte)
** názov satelitu, pozri Terra (satelit)
* rod motýľov z čeľade ohniváčikovité (Lycaenidae), pozri Terra (rod)
* v minulosti navrhovaná svetová mena, pozri Terra (svetová mena)
* značka automobilu:
** Nissan Terra
** Scout Terra
** Seat Terra 
* krstné meno, pozri Terra (prvé meno)
* priezvisko, napr. :
** Ana Terrová (* 1950), brazílska hudobníčka
** Daniel J. Terra (1911–1996), americký chemik, podnikateľ a zberateľ umenia
** Duvimioso Terra (1856–1930), uruguajský politik
** Ferrán Terra (* 1987), španielsky lyžiarsky pretekár
** Gabriel Terra (1873–1942), uruguajský prezident
** Renato Terra (1922–2010), taliansky herec

**TERRA** môže byť:
* druh RNA, skratený tvar názvu telomeric repeat-containing RNA, pozri TERRA (RNA)
* výrobkový rad počítačov spoločnosti Wortmann AG, pozri Wortmann AG

## Referencie

## Iné projekty
Formula 1 v roku 1985

**Sezóna 1985** bola 36. ročníkom majstrovstiev sveta Formuly 1 a 28. ročníkom poháru konštruktérov. Kalendár pretekov obsahoval 16 Veľkých cien. Sezóna sa začala Veľkou cenou Brazílie 7. apríla a skončila sa Veľkou cenou Austrálie 3. novembra 1985. 

Majstrom sveta sa po prvýkrát stal Francúz Alain Prost, prvý francúzsky majster sveta F1, a svoj tretí pohár konštruktérov získal tím McLaren.

## Zloženie tímov

## Kalendár
} Veľká cena Kanady
| Elio de Angelis
| Ayrton Senna
| Michele Alboreto
| Ferrari
|-
!6
| Veľká cena Detroitu
| Ayrton Senna
| Ayrton Senna
| Keke Rosberg
| Williams-Honda
|-
!7
| Veľká cena Francúzska
| nowrap="" | Keke Rosberg
| Keke Rosberg
| Nelson Piquet
| Brabham-BMW
|-
!8
| Veľká cena Veľkej Británie
| Keke Rosberg
| Alain Prost
| Alain Prost
| McLaren-TAG
|-
!9
| Veľká cena Nemecka
| Teo Fabi
| Niki Lauda
| Michele Alboreto
| Ferrari
|-
!10
| Veľká cena Rakúska
| Alain Prost
| Alain Prost
| Alain Prost
| McLaren-TAG
|-
!11
| Veľká cena Holandska
| Nelson Piquet
| Alain Prost
| Niki Lauda
| McLaren-TAG
|-
!12
| nowrap="" | Veľká cena Talianska
| Ayrton Senna
| Nigel Mansell
| Alain Prost
| McLaren-TAG
|-
!13
| Veľká cena Belgicka
| Alain Prost
| Alain Prost
| Ayrton Senna
| Lotus-Renault
|-
!14
| Veľká cena Európy
| Ayrton Senna
| Jacques Laffite
| Nigel Mansell
| Williams-Honda
|-
!15
| Veľká cena Južnej Afriky
| Nigel Mansell
| Keke Rosberg
| Nigel Mansell
| Williams-Honda
|-
!16
| Veľká cena Austrálie
| nowrap="" | Ayrton Senna
| nowrap="" | Keke Rosberg
| nowrap="" | Keke Rosberg
| Williams-Honda
|}

## Majstrovstvá sveta jazdcov

## Pohár konštruktérov

## Referencie

1985
Kategória:Formula 1 v roku 1985
Kategória:Šport v 1985
Starinský potok

**Starinský potok** je potok v regióne Zemplín v subregióne Horný Zemplín, na území obce Stakčín v jej katastrálnom území *Starina nad Cirochou* v okrese Snina v Prešovskom kraji. Nachádza sa v geomorfologickej oblasti Nízke Beskydy. Ústi do Cirochy. Od prameňa po ústie do nádrže pri štandardnej výške hladiny má dĺžku . Rád toku VII. 
## Prameň
Vodný tok *Starinský potok* pramení v  na východnom svahu vrchu a lesa *Magura* so  na území obce Stakčín v jej katastrálnom území *Starina nad Cirochou*.
## Opis toku
*Starinský potok* tečie od prameňa východným a neskôr severovýchodným smerom cez lesný extravilán premiešaný s poľnohospodárskym extravilánom, pravým brehom obmýva les i lúku *Od jalovského*, v  priberá ľavostranný bezmenný prítok, v  ústi do Cirochy priamo vo vodnej nádrži Starina ako jej pravostranný prítok. Cirocha ďalej ústi do Laborca. *Starinský potok* patrí do okresu Snina v Prešovskom kraji. Pramení, preteká a ústi do vodného toku Cirocha na území obce Stakčín v katastrálnom území *Starina nad Cirochou* v okrese Snina. Patrí do geomorfologickej oblasti Nízke Beskydy geomorfologického celku Laborecká vrchovina. Vodný tok nemá prítoky. 

## Pôvod názvu
Prvá zložka dvojslovného názvu vodného toku *Starinský potok* má pôvod v názve vodnej nádrže Starina, do ktorej ústi, resp. v názve obce Starina, ktorá zanikla vybudovaním – zatopením touto vodnou nádržou. Názov zaniknutej obce bol bez zmeny prenesený na vodnú nádrž. Toponymum *Starina* bolo po rozšírení o formant prídavného mena *-ský* s významom *patriaci geografickému objektu Starina alebo ináč spájaný s týmto objektom* prenesené na vodný tok a skombinované so všeobecným podstatným menom *potok* s významom *menší prirodzený vodný tok*. Tým bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Starinský potok* ako súčasť veľmi početnej skupiny názvov v slovenskej toponymii, najmä hydronymii. Názov zaniknutej obce Starina, ktorej katastrálnym územím preteká *Starinský potok*, je odrazom vlastnosti *usadlosť, osada, obec staršia, dávnejšia, než okolité usadlosti* s vývojom: 1773 *Sztarina*, *Staryna* → 1786 *Starina* → 1808 *Stařina* → 1907 *Starina*. Názov vodného toku *Starinský potok* bol štandardizovaný v roku 1990. V množine slovenskej hydronymie vodných tokov hydronymum *Starinský potok* je jedinečným hydronymom (október 2025).
## Referencie

Kategória:Vodné toky v okrese Snina
Kategória:Potoky na Slovensku 
Kategória:Vodné toky v Laboreckej vrchovine
Kategória:Stakčín  
Kategória:Povodie Cirochy
Nepela

**Nepela** môže byť:

* priezvisko, pozri Nepela (priezvisko), napríklad:
** slovenský krasokorčuliar a tréner (* 1951† 1989), pozri Ondrej Nepela
* film o slovenskom krasokorčuliarovi Ondrejovi Nepelovi, pozri Nepela (film)
Jared Spurgeon

**Jared Spurgeon** (* 29. november 1989, Edmonton, Kanada) je kanadský profesionálny hokejový obranca a kapitán tímu Minnesota Wild v National Hockey League (NHL). Spurgeon bol draftovaný tímom New York Islanders v roku 2008 ako celkovo 156. hráč, ale keďže s Islanders nepodpísal zmluvu, pripojil sa k tímu Wild.

Pred NHL draftom v roku 2008 odohral Spurgeon päť sezón juniorského hokeja za Spokane Chiefs vo WHL. S Chiefs vyhral majstrovský titul WHL aj CHL Memorial Cup 2008. Po sezóne OHL 2009/10 sa Spurgeon pripojil k tímu Houston Aeros, čo je farmársky tím Minnesoty Wild v AHL. Počas svojich prvých 23 zápasoch zapôsobil na trénerov a deň pred svojimi 21. narodeninami si vyslúžil prvé povolanie do NHL. Spurgeon debutoval v NHL nasledujúci deň a hneď sa stal pevnou časťou tímu Wild.

Spurgeon bol menovaný kapitánom Wild 3. januára 2021. Svoj 100. gól v NHL strelil 22. októbra 2022 v zápase s Boston Bruins, v ktorom Wild prehrali 4:3 po predĺžení.

## Štatistiky

### Klub

### Reprezentácia

## Referencie

## Iné projekty

Kategória:Kanadskí hokejisti
Kategória:Kanadskí hokejoví obrancovia
Kategória:Hráči Minnesota Wild
Kategória:Hráči Houston Aeros
Kategória:Hokejisti draftovaní klubom New York Islanders
Kategória:Osobnosti z Edmontonu
Hulský kanál

**Hulský kanál** je krátky vodný tok v Podunajskej pahorkatine na území okresu Nové Zámky. Je ľavostranným prítokom Chrenovky v povodí rieky Žitavy, má dĺžku približne 3 km a je tokom VI. rádu.

## Priebeh toku
Kanál vzniká v strednej časti Podunajskej pahorkatiny, v geomorfologickom podcelku Žitavská niva, južne od obce Vlkas, v nadmorskej výške približne  Od vzniku v oblasti Zongorove lúky na riečnej nive Žitavy v blízkosti cesty II/511 z Dvorov nad Žitavou do Vrábieľ tečie južným smerom. V lokalite Kratiny sa mierne stáča na juhozápad a popri farme postupne veľkým oblúkom mení svoj smer na juh. Poľnohospodársky využívanou, rovinatou krajinou pokračuje cez Panské lúky k obci Hul, kde sa kanál opäť stáča na západ. Na dolnom toku sa dotýka intravilánu obce, opäť sa stáča na juh a onedlho, západne od Hulu sa v nadmorskej výške približne  vlieva ako ľavostranný prítok do Chrenovky v povodí Žitavy. Potok patrí do širšieho povodia rieky Váh.

Kanál preteká katastrálnym územím obcí Vlkas a Hul v okrese Nové Zámky v Nitrianskom kraji. 

## Referencie

## Pozri aj
* Zoznam vodných tokov v povodí Žitavy
* Podunajská pahorkatina, Žitavská niva

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Povodie Žitavy
Kategória:Vodné toky v okrese Nové Zámky
Kategória:Vlkas
Kategória:Hul
Galaktóza-1-fosfát

**Galaktóza-1-fosfát** (**galaktóza-1-P**) je medziprodukt premeny galaktózy na uridíndifosfátglukózu (UDP-glukózu). Je to jeden z metabolitov Leloirovej dráhy, ktorou sa galaktóza premieňa na glukózu.

## Metabolizmus
Galaktóza-1-fosfát vzniká z galaktózy pôsobením galaktokinázy (GALK). Zdrojom fosfátu je ATP:

: galaktóza + ATP → galaktóza-1-fosfát + ADP

Následne sa prenáša uridínmonofosfátová jednotka z UDP-glukózy na galaktóza-1-fosfát, čím vzniká UDP-galaktóza. Vedľajším produktom tejto reakcie je glukóza-1-fosfát. Túto reakciu katalyzuje galaktóza-1-fosfáturidyltransferáza (GALT):

: galaktóza-1-fosfát + UDP-glukóza → UDP-galaktóza + glukóza-1-fosfát

## Klinický význam
Nedostatočná premena galaktózy na galaktóza-1-fosfát je charakteristickým znakom galaktozémie. Táto reakcia je súčasťou Leloirovej dráhy. Poruchy tejto dráhy môžu spôsobovať galaktozémiu, preto sa občas používa meranie koncentrácie týchto enzýmov na diagnózu tejto genetickej poruchy. Medzi jeden z týchto enzýmov patrí i galaktóza-1-fosfáturidyltransferáza (GALT). Nie je úplne jasné, ako dochádza k zníženiu aktivity enzýmov v Leloirovej dráhe – podľa niektorých výskumov ide o nesprávne skladanie GALT, čo môže viesť k nevhodným konformačným zmenám, ktoré ovplyvňujú tepelnú stabilitu GALT a jej afinitu k substrátom. Nedokonalou funkciou týchto enzýmov dochádza k hromadeniu galaktitolu, čo vedie k zvýšenému riziku vzniku katarákt.

## Referencie

## Iné projekty

## Zdroj

Kategória:Organofosfáty
Kategória:Deriváty monosacharidov
Nezábudka močiarna zakoreňujúca

**Nezábudka močiarna zakoreňujúca** () je poddruh trvácej byliny rodu nezábudka (*Myosotis*), z čeľade borákovité (*Boraginaceae*). Prirodzene sa vyskytuje v strednej Európe.

## Opis
Nezábudka močiarna zakoreňujúca je trváca rastlina s rozkonárenými podzemnými poplazmi. Stonka je vystúpavá až plazivá, rozkonárená, vysoká 15 až 100 cm, na bazálnych uzloch vždy zakoreňuje, v dolnej časti je šikmo odstávajúco chlpatá.

Prízemné listy sú v riedkych ružiciach. Stonkové listy sú kopijovité, na vrchole končisté, dlhé 3 až 8 cm, široké do 2 cm.

Súkvetie tvorí riedky závinok, ktorý sa po odkvitnutí predlžuje. Stopka plodu je dlhá do 10 až 12 mm, od stonky je rovnovážne odstávajúca a až dvakrát dlhšia ako kalich. Kalich je lievikovitý, na báze zúžený, dlhý do 5 mm. Azúrovo modrá koruna je s priemerom 5 až 8 mm. Čnelka je dlhá do 2,5 mm a krátko po odkvitnutí vyčnieva z kalicha.

Plodmi sú vajcovité, čierne, na vrchole končisté tvrdky, veľké 1,3 až 1,9 mm.

## Rozšírenie
Nezábudka močiarna zakoreňujúca rastie v strednej Európe od Maďarska, cez Slovensko a Česko po Poľsko. Na Slovensku sa vyskytuje roztrúsene až ojedinele v oblasti panónskej a karpatskej flóry.

## Ekológia
Nezábudka močiarna zakoreňujúca najčastejšie rastie vo vlhkých údoliach, na bahnistých brehoch okolo potokov, uprednostňuje však zatienené miesta. Kvitne od mája do septembra (októbra).

## Referencie

## Iné projekty

Kategória:Flóra na Slovensku
Kategória:Najmenej ohrozené druhy
močiarna zakoreňujúca
Kategória:Trvalé rastliny
Kategória:Rastliny s modrými kvetmi
Les Lolas

***Les Lolas*** alebo ***Les Lola*** je deviaty štúdiový album Pierra Bacheleta, ktorý bol vydaný v roku 1992 vydavateľstvom AVREP. Bachelet naspieval a skomponoval všetky piesne albumu, s ktorých všetky otextoval Jean-Pierre Lang. Celkovo nosič obsahuje 12 skladieb o dĺžke cez 51 minút.

## Skladby

#### Spolupracovníci
* Bernard Levitteklávesy
* Guy Mattéoniklávesy

## Referencie

## Pozri aj
* Zoznam skladieb od Pierra Bacheleta

## Externé odkazy
* Les Lolas

Kategória:Hudobné albumy z 1992
Kategória:Hudobné albumy vo francúzštine
Kategória:Popové hudobné albumy
Kategória:Albumy Pierra Bacheleta
František Xaver Hrdina

**František Xaver Hrdina** (* 18. máj 1755, Jamné nad Orlicí, České kráľovstvo – † 15. máj 1817, Medzibrod, Uhorské kráľovstvo) bol uhorský hudobný skladateľ českého pôvodu. Hrdina je najvýznamnejším predstaviteľom hudobného klasicizmu v Banskej Štiavnici.

## Život
František Xaver Hrdina pochádzal z Orlicka vo východných Čechách a vyštudoval na augustiánskom gymnáziu sv. Václava na Zderaze v Prahe, kde bol žiakom regenschoriho Kajetána Máru. Od roku 1775 pôsobil v Banskej Štiavnici ako učiteľ a neskôr ako banský úradník v rôznych pozíciach. Na záver svojej úradníckej kariéry sa vypracoval na sekretára a prísediaceho banského súdu v Banskej Štiavnici a zavŕšil ju ako správca komorského panstva v Slovenskej Ľupči. Začiatky jeho skladateľskej kariéry spadajú do obdobia jeho učiteľského pôsobenia. V skladaní, hlavne duchovnej hudby, pokračoval aj popri úradníckej práci. Spomedzi regionálnych skladateľov pôsobiacich v rôznych slovenských mestách na konci 18. a začiatku 19. storočia vyniká nielen kvalitou svojej hudby s prepracovaným harmonickým plánom, ale aj faktom, že je autorom opery – singspielu v nemeckom jazyku.

## Dielo
Základ jeho zachovaného diela tvorí duchovná hudba. Sú medzi ňou aj tri omše pre veľké obsadenie, spomedzi ktorých zaujme pastorálna (vianočná) omša v g moll z roku 1802, a viac ako dve desiatky ofertórií a graduálov pre rôzne cirkevné sviatky. Singspiel „Der Bettelstudent“ (Žobravý študent) vychádza zo známej viedenskej činohernej predlohy od Paula Weidmanna. Bol premiérovaný v roku 1788 a znovu uvedený v roku 1806. Z jeho raného skladateľského obdobia pochádza súbor šiestich sláčikových kvartet, ktoré sa ako jediné zachovali z jeho inštrumentálnej tvorby.

## Referencie

## Literatúra
* KONEČNÝ, Peter: František Xaver Hrdina (1755 – 1817) : Život učiteľa, úradníka a hudobného skladateľa z Banskej Štiavnice. In: BUGALOVÁ, Edita (ed.): *Malé osobnosti veľkých dejín – Veľké osobnosti malých dejín: Príspevky k hudobnej regionalistike.* Bratislava : Slovenská muzikologická asociácia, 2022, s. 109 – 126.
* MÚDRA, Darina: *Dejiny hudobnej kultúry na Slovensku II. : Klasicizmus.* Bratislava : Vydavateľstvo SHF, 1993.

Kategória:Slovenskí hudobní skladatelia
Kategória:Uhorskí hudobní skladatelia
Kategória:Uhorskí pedagógovia
Kategória:Osobnosti z okresu Ústí nad Orlicí
Kategória:Klasicistickí skladatelia
Kategória:Operní skladatelia
Kategória:Kresťanskí hudobní skladatelia
Rovný potok (prítok Cirochy)

**Rovný potok** je potok v regióne Zemplín v subregióne Horný Zemplín, na území mesta Snina v okrese Snina v Prešovskom kraji. Nachádza sa v geomorfologickej oblasti Nízke Beskydy. Ústi do Cirochy. Má dĺžku . Rád toku VII. 
## Prameň
Vodný tok *Rovný potok* pramení v  na obecnej hranici medzi mestom Snina a obcou Zemplínske Hámre v poľnohospodárskom extraviláne v juhozápadnej časti územia Sniny.
## Opis toku
*Rovný potok* tečie od prameňa až do svojho ústia severovýchodným smerom cez poľnohospodársky extravilán, je orámovaný príbrežnou vegetáciou, ľavým brehom obmýva pole *Krušiny*, pravým brehom obmýva úpätie vrchu s názvom *Vrch*, ľavým brehom obmýva pole *Dielnica*, pravým brehom obmýva pole *Repnice*, tečie po hranici medzi extravilánom a intravilánom, v  podteká cestu I/74 (StrážskeSnina), v  poniže čističky odpadových vôd mesta Snina ústi do Cirochy ako jej ľavostranný prítok. Cirocha ďalej ústi do Laborca. *Rovný potok* patrí do okresu Snina v Prešovskom kraji. Pramení, preteká a ústi do vodného toku Cirocha na území mesta Snina v okrese Snina. Patrí do geomorfologickej oblasti Nízke Beskydy geomorfologického celku Laborecká vrchovina. Vodný tok nemá prítoky. 

## Pôvod názvu
Prvá zložka dvojslovného názvu vodného toku *Rovný potok* je spojená s vlastnosťou potoka, ktorého priebeh od prameňa po ústie je *relatívne priamy, bez ohybov a zákrut, bez zmien smeru*. Po kombinácii so všeobecným podstatným menom *potok* s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Rovný potok* ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Rovný potok* bol štandardizovaný v roku 1990. V množine slovenskej hydronymie vodných tokov hydronymum *Rovný potok* nie je jedinečným hydronymom; na Slovensku sú štyri vodné toky s rovnakým štandardizovaným názvom (október 2025).
## Referencie

Kategória:Vodné toky v okrese Snina
Kategória:Potoky na Slovensku 
Kategória:Vodné toky v Laboreckej vrchovine
Kategória:Snina  
Kategória:Povodie Cirochy
Martin Benko (futbalista)

**Martin Benko**  (* 5. marec 1952) je bývalý slovenský futbalový stredopoliar.

## Hráčska kariéra
V československej lige hral za ZŤS Košice, dal 1 ligový gól. V druhej najvyššej súťaži hral za Vagónku Poprad.

### Ligová bilancia

## Literatúra
* Jindřich Horák, Lubomír Král: *Encyklopedie našeho fotbalu* – Libri 1997
* Radovan Jelínek, Miloslav Jenšík a kol.: *Atlas českého fotbalu* – Radovan Jelínek 2006
* Luboš Jeřábek: *Československý fotbal v číslech a faktech* – Olympia 1991
* Ľubomír Dávid, Ladislav Grünner, Juraj Hrivnák, Jozef Kšiňan, Jindřich Pejchar: *Futbal 81/82 – ročenka*
* Ľubomír Dávid, Ladislav Grünner, Juraj Hrivnák, Jozef Kšiňan, Jindřich Pejchar: *Futbal 82/83 – ročenka*
* MAGDA, Eugen: *Storočnica košického futbalu (1903 – 2003)*

## Zdroj

Kategória:Slovenskí futbalisti
Kategória:Česko-slovenskí futbalisti
Kategória:Hráči FK Poprad
Kategória:Hráči MFK Košice
Milan Jurčo

**Milan Jurčo** môže byť:
* slovenský literárny vedec (* 1931 – † 2012), pozri Milan Jurčo (literárny vedec)
* slovenský cyklista (* 1957), pozri Milan Jurčo (cyklista)

Jurčo, Milan
Chrenovka

**Chrenovka** je vodný tok v Podunajskej pahorkatine a Podunajskej rovine na území okresu Nové Zámky. Je ľavostranným prítokom rieky Nitry, má dĺžku približne 25 km a je tokom IV. rádu.

## Priebeh toku
Vodný tok vzniká v strednej časti Podunajskej pahorkatiny, v geomorfologickom podcelku Žitavská niva, juhozápadne od obce Vlkas, v nadmorskej výške približne  V hornej časti umelo upravený kanál sa v oblasti Zongorove lúky na riečnej nive odpája od Žitavy a vedie lužným lesom na juh. Priberá menší ľavostranný prítok a cez Trniny pokračuje juhovýchodným smerom k obci Hul. Priberá ľavostranný Hulský kanál a západne od intravilánu pokračuje na juh. Tu sa vodný tok rozdeľuje na dve ramená; jedno odbočuje na juhozápad, kde v rovinatej, poľnohospodársky využívanej oblasti križuje rieku Žitavu, následne železničnú trať Nové Zámky – Zvolen, cestu II/580 a opäť rieku Žitavu, za ktorou sa spája s druhým korytom. Druhé rameno krátko po rozdelení križuje potok Liska, onedlho i železničnú trať a cestu II/580 a lemované úzkym pásom vyššej vegetácie poblíž cesty II/511 z Dvorov nad Žitavou do Vrábieľ vedie k obci Dolný Ohaj. Okrajom intravilánu sa stáča na juhozápad, križuje Starú Žitavu a onedlho sa spája s druhým ramenom. Krátky zachovalý úsek pôvodného potoka, odbočujúci na juhozápad je súčasťou prírodnej pamiatky Meander Chrenovky. Hlavný tok pokračuje rovinou na juh, kde juhozápadne od Dolného Ohaja križuje poľnú cestu do Nitrianskeho Hrádku a kde končí umelé, upravené koryto. 

Prirodzený vodný tok sa mierne vlní a je súčasťou chráneného územia Potok Chrenovka. Preteká bez významnejších prítokov nivou medzi Starou Žitavou a Nitrou, južným, neskôr juhozápadným smerom. Medzi Bešeňovom a Bánovom prechádza z Podunajskej pahorkatiny do Podunajskej roviny a jej časti Novozámocké pláňavy. Lemovaný vegetáciou a fragmentami lužného lesa sa napokon na severnom okraji Nových Zámkov, v nadmorskej výške približne  vlieva ako ľavostranný prítok do rieky Nitry. Potok patrí do širšieho povodia rieky Váh.

Vodný tok preteká katastrálnym územím obcí Úľany nad Žitavou, Hul, Dolný Ohaj, Bešeňov a Bánov a mesta Nové Zámky. Preteká iba okresom Nové Zámky v Nitrianskom kraji.

## Referencie

## Pozri aj
* Zoznam vodných tokov v povodí Nitry
* Podunajská pahorkatina, Žitavská niva
* Podunajská rovina, Novozámocké pláňavy
* Potok Chrenovka – chránené územie

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Povodie Žitavy
Kategória:Vodné toky v okrese Nové Zámky
Kategória:Úľany nad Žitavou
Kategória:Hul
Kategória:Dolný Ohaj
Kategória:Bešeňov
Kategória:Bánov (okres Nové Zámky)
Kategória:Nové Zámky
Cam Gigandet

**Cam Gigandet** (vlastným menom Cameron Joslin Gigandet; * 16. august 1982, Tacoma, Washington, USA) je americký filmový a televízny herec, ktorý je známy z filmov ako *[[Súmrak (film z roku 2008)|Súmrak]]* (2008), *Symptom Pandorum* (2009), *Ľahko ju zbaliť* (2010), *Kazateľ* (2011), *Broken Vows* (2016), *The Shadow Effect* (2017), *Love Hurts* (2025) a z televízneho seriálu *Krvavé diamanty* (2016–2018).

## Detstvo a mladosť

Gigandet sa narodil v meste Tacoma, v štáte Washington, rodičom Kim a Jayovi Gigandetovým, spolumajiteľovi pizzérií The Rock. Má sestru Kelsie, ktorá je kaderníčka. Po ukončení Auburn Senior High School v roku 2001 sa presťahoval do Kalifornie a študoval na Santa Monica College.

## Kariéra

V roku 2003 Gigandet debutoval ako herec v epizódnej úlohe v kriminálnom seriáli *Kriminálka Las Vegas*. V rokoch 2004 až 2005 pokračoval v televíznej kariére s vedľajšími úlohami v rôznych seriáloch. V roku 2005 získal viac priestoru v televíznom seriáli *[[O.C. California]]*, kde stvárnil rebelského surfera, ktorý má vzťah s Marissou Cooper, ktorú v seriáli stvárnila Mischa Barton.

V roku 2008 sa objavil vo filme *[[Súmrak (film z roku 2008)|Súmrak]]*, kde stvárnil zápornú rolu, upíra menom James. Gigandet spoločne s hercom Robertom Pattisonom získali cenu MTV Movie Award za „Najlepšiu bitku“ vo filme. V rovnakom roku si zahral po boku herečky Amber Heard, vo filme *Nikdy to nevzdávaj*. V tom samom roku obdržal tiež cenu "One to Watch" na udeľovaní Young Hollywood Awards. 

V roku 2009 sa pripojil k hereckému obsadeniu ako Odette Annable, Gary Oldman, Meagan Good, Idris Elba a Carla Gugino vo filme *Nenarodení*.

V roku 2010 sa objavil v niekoľkých filmoch, vrátane *Ľahko ju zbaliť* ako študent Micah, vo filme *Experiment* ako väzenský dozorca Chase a v muzikáli *Varieté* po boku Cher a Christiny Aguilery. O rok neskôr, hral po boku Nicole Kidman vo filme *Rukojemníci*, kde stvárnil jedného z lupičov. 

V roku 2013 v animovanom filme *Turbo* prepožičal svoj hlas postave menom Snail. O rok neskôr, si zahral po boku herečiek ako Anna Wood a Georgina Haig v minisérii *Nerozvážni*. Od roku 2016 do roku 2019 účinkoval v televíznom seriáli *Krvavé diamanty*.

V roku 2025 sa opäť stretol s hercom Kellanom Lutzom, s ktorým sa stretol vo filme *[[Súmrak (film z roku 2008)|Súmrak]]*, v kriminálnom trileri *Desert Dawn*. 

## Súkromný život

Gigandet sa v roku 2008 oženil s Dominique Geisendorff. Majú spolu dve dcéry a jedného syna. Geisendorff podala žiadosť o rozvod v auguste 2022, pričom bol právoplatný v roku 2024.

Dňa 16. októbra 2024 privítal Gigandet svoje štvrté dieťa – syna, s herečkou Hannah James.

Má čierny pás v Krav mage – čo mu pomáha pri akčných scénach.

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Televízni herci USA
Kategória:Dabingoví herci USA
Kategória:Osobnosti z Tacomy (Washington)
Francis Xavier Kriengsak Kovithavanij

Mons. **Francis Xavier Kriengsak [[kardinál]] Kovithavanij** (* 27. jún 1949, Bang Rak, Bangkok, Thajsko) je thajský rímskokatolícky duchovný kňaz, biskup, kardinál, ktorý slúžil od 14. mája 2009 do 27. júna 2024 ako arcibiskup Bangkoku.

## Životopis
Narodil sa 27. júna 1949 v Bangkoku rodičom čínskeho pôvodu. Nastúpil do Malého seminára sv. Jozefa v Sam Phran. V rokoch 1970 až 1976 študoval filozofiu a teológiu na Pápežskej univerzite Urbaniana v Ríme a 11. júla 1976 bol vysvätený za kňaza. Najprv bol pridelený ako pomocný kňaz v kostole Narodenia Panny Márie v Ban Pan a potom v kostole Zjavenia Pána na Koh Yai (19771979). V rokoch 19791981 pôsobil ako prorektor Malého seminára sv. Jozefa v Sam Phran. V rokoch 1982 až 1983 študoval na Gregoriánskej univerzite v Ríme špecializáciu na spiritualitu.

V rokoch 1983 až 1989 bol rektorom Seminára Svätej rodiny v Nakhon Ratchasima a potom do roku 1993 podtajomníkom Thajskej katolíckej biskupskej konferencie a od roku 1992 rektorom Národného seminára Lux Mundi v Sam Phran. V roku 2000 sa stal farárom v kostole Panny Márie Lurdskej v Hua Take a od roku 2001 aj špeciálnym lektorom v seminári Sam Phran. Od roku 2003 až do svojho vymenovania za biskupa bol farárom Katedrály Nanebovzatia Panny Márie a tajomníkom rady kňazov Bangkokskej arcidiecézy.

## Biskup
Dňa 7. marca 2007 ho pápež Benedikt XVI. vymenoval za biskupa Nakhon Sawan, ktorý bol neobsadený od roku 2005, keď sa jeho predchodca Louis Chamniern Santisukniram stal arcibiskupom Thare a Nonseng. Dňa 2. júna ho vysvätil kardinál Michael Michai Kitbunchu, ktorého nástupcom na poste arcibiskupa Bangkoku sa stal 14. mája 2009. Do úradu bol ustanovený 16. augusta 2009.

## Kardinál
Dňa 4. januára 2015 bolo oznámené, že ho pápež František vymenoval za kardinála. Za kardinála bol vymenovaný 14. februára a na tomto slávnostnom konzistóriu bol menovaný za kardinála – kňaza s titulárnym kostolom *Santa Maria Addolorata*. Svoj titulárny kostol prevzal 11. októbra 2015 na slávnosti, ktorá sa konala o 11:00.

V apríli 2015 bol menovaný za člena Kongregácie pre evanjelizáciu národov a Pápežskej rady pre sociálne komunikačné prostriedky.

Pápež František prijal jeho rezignáciu na funkciu arcibiskupa Bangkoku 27. júna 2024 – v deň jeho 75. narodenín.

Zúčastnil sa pápežského konkláve v roku 2025 po smrti pápeža Františka 21. apríla na ktorom bol zvolený pápež Lev XIV. vlastným menom Robert Francis Prevost.

## Referencie

## Pozri aj
* Zoznam žijúcich kardinálov
* Zoznam kardinálov vymenovaných pápežom Františkom

## Iné projekty

## Zdroj

Kategória:Thajskí kardináli
Kategória:Thajskí rímskokatolícki biskupi
Kategória:Thajskí rímskokatolícki arcibiskupi
Kategória:Thajskí rímskokatolícki kňazi
Kategória:Absolventi Pápežskej univerzity Gregoriany
Kategória:Arcibiskupi Bangkockej arcidiecézy
Talianske národné ženské futbalové družstvo

**Talianske národné ženské futbalové družstvo** reprezentuje Taliansko na medzinárodných ženských futbalových súťažiach od založenia v roku 1968 a je riadené Talianskou futbalovou federáciou. 

Ženské národné družstvo bolo založené v roku 1968. Od vtedy sa zúčastnilo niekoľkých neoficiálnych medzinárodných turnajov. Taliansko usporiadalo prvé neoficiálne Majstrovstvá Európy 1969 a Majstrovstvá sveta 1970. Kvalifikovali sa na prvé oficiálne Majstrovstvá sveta 1991, kde skončili vo štvrťfinále a na prvé Majstrovstvá Európy 1984.  

## Tréner

## Individuálne štatistiky
Aktualizované k 22. júlu 2025.

Hráčky písané hrubým písmom sú aktívne futbalistky.

## Súťažné štatistiky

### Majstrovstvá sveta žien FIFA

### Majstrovstvá Európy žien UEFA

## Liga národov žien UEFA

## Referencie

## Iné projekty

## Zdroj

Kategória:Národné ženské futbalové družstvá
Futbal
Manor Racing

**Manor Grand Prix Racing Limited** pod názvom **Manor Racing MRT** neskôr ako **Pertamina Manor Racing MRT**, je bývalý britský tím Formuly 1, ktorý v najvyššej motoristickej súťaži pôsobil v roku 2016 so sídlom v Banbury v Oxfordshire. Tím bol následníkom ruského tímu Marussia F1 Team, ktorý začal pretekať v roku 2010 pod názvom Virgin Racing.  

## História
Tím *Manor Racing* vznikol na konci roka  ako pokračovanie stajneMarussia F1 Team, ktorá sama nadväzovala na pôvodný projekt Virgin Racing. Po tom, čo Marussia pre finančné ťažkosti ukončila pôsobenie vo Formule 1 v roku , boli jej aktíva odkúpené novou skupinou investorov na čele so Stephenom Fitzpatrickom, zakladateľom spoločnosti Ovo Energy. Technickým riaditeľom sa stal John Booth, ktorý bol s tímom spojený od jeho vzniku v ére Virgin Racing, a športovým riaditeľom sa stal Graeme Lowdon. Nový tím dostal názov *Manor Marussia F1 Team* a v sezóne  sa postavil na štart po boku ostatných účastníkov, hoci využíval prepracovanú verziu staršieho monopostu z roku  s motorom Ferrari.

V roku  sa tím premenoval na *Manor Racing MRT*, pričom došlo aj k čiastočnej technickej obnove. Tím prvýkrát použil motor Mercedes a prevodovku od britskej stajne Williams, čo predstavovalo výrazný krok vpred (oproti roku ). Monopost MRT05 bol prvým plnohodnotne novým dizajnom od éry Marussie. Jazdeckú zostavu tvorili Nemec Pascal Wehrlein, jazdec podporovaný Mercedesom, a Rio Haryanto z Indonézie, ktorého počas sezóny nahradil Esteban Ocon. Wehrlein sa postaral o historický moment, keď vo Veľkej cene Rakúska obsadil 10. miesto a získal prvý a jediný bod v histórii tímu Manor Racing.

Napriek tomuto úspechu sa tím stále nachádzal na hranici prežitia. V sezóne  sa boj o predposledné miesto v Pohári konštruktérov medzi Manorom a Sauberom rozhodol až v závere ročníka. Počas pretekov  Felipe Nasr pre Sauber získal 9. miesto na Veľkej cene Brazílie, posunul svoj tím pred Manor, čím britská stajňa prišla o značnú časť finančnej podpory z prerozdeľovania peňazí. To znamenalo pre tím prakticky koniec.

Na začiatku roka 2017 Manor Racing vyhlásil insolvenciu po tom, čo sa nepodarilo nájsť nového investora. Väčšina zamestnancov bola prepustená a zostávajúce vybavenie predané. Tak sa skončila existencia tímu, ktorý prešiel rôznymi etapami od Virgin Racing cez Marussiu až po Manor, no nikdy nedokázal prekročiť hranicu chvosta štartového poľa. Napriek krátkemu pôsobeniu vo Formule 1si tím získal uznanie za odhodlanie, s akým sa snažil udržať pri živote v jednom z najnáročnejších športov sveta.

## Kompletne výsledky v F1

### Výsledky pretekov

## Referencie

Kategória:Tímy Formuly 1
Veľkopoliansky potok

**Veľkopoliansky potok** je potok v regióne Zemplín v subregióne Horný Zemplín, na území obce Stakčín v okrese Snina v Prešovskom kraji. Nachádza sa v geomorfologickej oblasti Nízke Beskydy. Ústi do Cirochy. Má dĺžku . Rád toku VII. 
## Prameň
Vodný tok *Veľkopoliansky potok* pramení v  na území obce Stakčín v centrálnej časti jej katastrálneho územia Veľká Poľana v lesnom extraviláne na južnom úbočí lesa *Zemlianky* v okrese Snina.
## Opis toku
*Veľkopoliansky potok* tečie od prameňa južným smerom cez lesný extravilán, vyteká do poľnohospodárskeho extravilánu, pravým brehom obmýva lúku *Jančíkovo*, skrúca sa na juhovýchod, v  priberá ľavostranný bezmenný prítok, mení smer na juh, pravým brehom obmýva lúku *Kostica*, ľavým brehom obmýva priestor niekdajšieho cintorína v roku 1980 vysídlenej obce Veľká Poľana, v centrálnej časti katastrálneho územia Veľká Poľana v  ústi do Cirochy ako jej pravostranný prítok. Cirocha ďalej ústi do Laborca. *Veľkopoliansky potok* patrí do okresu Snina v Prešovskom kraji. Pramení, preteká a ústi do vodného toku Cirocha na území obce Stakčín v centrálnej časti jej katastrálneho územia Veľká Poľana v okrese Snina. Patrí do geomorfologickej oblasti Nízke Beskydy a jej geomorfologického celku Laborecká vrchovina. Vodný tok má jeden bezmenný prítok. 

## Pôvod názvu
Prvá zložka dvojslovného názvu vodného toku *Veľkopoliansky potok* má pôvod v názve obce Veľká  Poľana, ktorá bola v roku 1980 vysídlená v dôsledku výstavby vodnej nádrže Starina. Názov zaniknutej obce bol prenesený v podobe prídavného mena na vodný tok a katastrálne územie zaniknutej obce so svojim pôvodným názvom sa stalo súčasťou územia obce Stakčín. Prídavné meno utvorené formantom *-ský/-sky* po kombinácii so všeobecným podstatným menom *potok* s významom *menší prirodzený vodný tok* utvorilo dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Veľkopoliansky potok* ako súčasť veľmi početnej skupiny názvov v slovenskej toponymii, najmä hydronymii. Názov zaniknutej obce Veľká Poľana s vývojom 1430 *Polyan*, 1773 *Polana*, 1920 *Poľana*, 1927 *Veľká Poľana*, má pôvod v existencii *horských lúk, lúk v lesnom poraste*, ktoré boli základom hospodárskeho života obyvateľov obce. Prídavné meno *Veľká* v názve zaniknutej obce bolo na odlíšenie od neďalekej obce Malá Poľana v okrese Stropkov. Názov vodného toku *Veľkopoliansky potok* bol štandardizovaný v roku 1990. V množine slovenskej hydronymie vodných tokov hydronymum *Veľkopoliansky potok* je jedinečným hydronymom (október 2025).

## Referencie

Kategória:Vodné toky v okrese Snina
Kategória:Potoky na Slovensku 
Kategória:Vodné toky v Laboreckej vrchovine
Kategória:Stakčín  
Kategória:Povodie Cirochy
Trávnický potok

**Trávnický potok** je vodný tok v Podunajskej pahorkatine na území okresu Nové Zámky. Je pravostranným prítokom Lisky v povodí Žitavy, má dĺžku približne 9,2 km a je tokom VI. rádu.

## Priebeh toku
Potok pramení v strednej časti Podunajskej pahorkatiny, v geomorfologickom podcelku Hronská pahorkatina a jej časti Bešianska pahorkatina, v lokalite Zadné Kopále, v nadmorskej výške približne  Od prameňa v poľnohospodársky využívanej oblasti tečie sprvu juhovýchodným smerom, onedlho sa v lokalite Malá studňa stáča na juh. Pokračuje okrajom súvislého lesného porastu Starej hory a cez Horné háje napája vodnú nádrž Starý rybník. Lemuje západný okraj sadu a onedlho vteká do obce Trávnica, ktorej centrom vedie južným smerom. Lemovaná nesúvislým pásom pobrežnej vegetácie opúšťa geomorfologickú časť Bešianska pahorkatina a v rámci Hronskej pahorkatiny pokračuje do časti Hurbanovské terasy. Pokračuje cez lokality Chrastie a Všivavé k obci Podhájska, kde križuje cestu II/580 a následne aj železničnú trať Nové Zámky – Zvolen. V južnej časti obce sa v blízkosti termálneho kúpaliska v nadmorskej výške približne  vlieva ako pravostranný prítok do Lisky, prítoku Žitavy v povodí rieky Nitry. Potok patrí do širšieho povodia rieky Váh.

Potok pramení a preteká a hornou časťou katastrom obce Trávnica, následne pokračuje územím obce Podhájska v okrese Nové Zámky v Nitrianskom kraji. 

## Referencie

## Pozri aj
* Zoznam vodných tokov v povodí Žitavy
* Podunajská pahorkatina, Hronská pahorkatina
* Bešianska pahorkatina, Hurbanovské terasy

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Povodie Žitavy
Kategória:Vodné toky v okrese Nové Zámky
Kategória:Trávnica
Kategória:Podhájska
Pedro Ricardo Barreto Jimeno

Mons. **Pedro Ricardo** kardinál **Barreto Jimeno** SJ (* 12. február 1944, Lima, Peru) je peruánsky rímskokatolícky duchovný kňaz, biskup, ktorý v rokoch 2004 až 2024 bol arcibiskupom Huancaya. Od roku 2018 je kardinálom.

## Životopis
Narodil sa 12. februára 1944 v Lime v Peru a tam vstúpil do jezuitského noviciátu. Študoval filozofiu na jezuitskej fakulte v Alcalá de Henares v Španielsku a teológiu v Lime. Za kňaza Spoločnosti Ježišovej bol vysvätený 18. decembra 1971 a večné jezuitské sľuby zložil 3. októbra 1976.

## Biskup
Dňa 21. novembra 2001 ho pápež Ján Pavol II. vymenoval za titulárneho biskupa Acufidy a apoštolského administrátora mesta Jaén v Peru. Za biskupa ho vysvätil 1. januára 2002 jeho predchodca José María Izuzquiza Herranz SJ. Spolusvätiteľmi boli biskup z Chimbote Luis Armando Bambarén Gastelumendi SJ a arcibiskup Rino Passigato, apoštolský nuncius v Peru.

17. júla 2004 ho Ján Pavol II. vymenoval za arcibiskupa Huancaya a bol tam ustanovený 5. septembra. Dňa 29. septembra 2012 ho pápež Benedikt XVI. vymenoval za člena Pápežskej rady pre spravodlivosť a pokoj.

## Kardinál
Pápež František ho vymenoval za kardinála – kňaza na konzistóriu 28. júna 2018 a pridelil mu titulárny kostol *Santi Pietro e Paolo a Via Ostiense*. 6. októbra toho istého roku ho pápež František vymenoval za člena Dikastéria pre podporu integrálneho ľudského rozvoja. K prevzatiu jeho titulárneho kostola došlo 10. marca 2019.

27. marca 2022 bol zvolený za prezidenta Cirkevnej konferencie Amazónie, čím nahradil kardinála Cláudia Hummesa. Pápež František prijal jeho rezignáciu na funkciu arcibiskupa Huancaya 12. februára 2024, v deň jeho 80. narodenín.

## Referencie

## Pozri aj
* Zoznam žijúcich kardinálov
* Zoznam kardinálov vymenovaných pápežom Františkom

## Iné projekty

## Zdroj

Kategória:Peruánski kardináli
Kategória:Peruánski rímskokatolícki arcibiskupi
Kategória:Peruánski rímskokatolícki biskupi
Kategória:Peruánski rímskokatolícki kňazi
Kategória:Jezuiti
Kategória:Osobnosti z Limy
Nezábudka pestrá

**Nezábudka pestrá** () je druh jednoročnej rastliny rodu nezábudka, z čeľade borákovité (*Boraginaceae*). Jej prirodzený areál zahŕňa mierne oblasti od Azorských ostrovov, cez Európu až po Stredomorie.

## Opis
Nezábudka pestrá je jednoročná rastlina, vysoká 5 až 30 cm, s jednoduchou, priamou, riedko olistenou stonkou. Prízemné listy sú v ružici, kopijovité, tupé, na báze zúžené, sediace. Stonkové listy sú vajcovito kopijovité, širokou bázou sediace. Všetky listy sú chlpaté. Súkvetia tvoria jednoduché závinky, bez listeňov. Kalich je dlhý 2 až 3 mm, delený na čiarkovité zuby, s tenkými, naspäť odstávajúcimi háčikovitými chlpmi. Koruna je miskovitá, modrá, s priemerom do 4 mm. Plodmi sú tmavohnedé tvrdky.

Na Slovensku v prirodzenom prostredí rastie nominátny poddruh nezábudka pestrá pravá (*Myosotis discolor subsp. discolor*).

## Zoznam poddruhov
V rámci druhu eviduje databáza semenných rastlín POWO tieto súčasné poddruhy:
* *[[Myosotis discolor subsp. canariensis]]*  – Kanárske ostrovy a Madeira.
* *[[Myosotis discolor subsp. discolor]]* – od Azorských ostrovov, cez Európu až po Stredomorie.
* *[[Myosotis discolor subsp. rosmatina]]*  – Španielsko.

## Referencie

## Iné projekty

Kategória:Flóra na Slovensku
Kategória:Najmenej ohrozené druhy
pestrá
Kategória:Rastliny s modrými kvetmi
La Ville ainsi soit-il

***La Ville ainsi soit-il*** je desiaty štúdiový album Pierra Bacheleta, ktorý bol vydaný v roku 1995 vydavateľstvom AVREP. Bachelet naspieval a skomponoval všetky piesne albumu, s ktorých všetky otextoval Yann Queffélec. Celkovo nosič obsahuje 11 skladieb o dĺžke cez 64 minút.

## Skladby

#### Spolupracovníci
* Quentin Bacheletaranžmány
* Hervé Le Ducaranžmány, klávesy
* Philippe Bestionaranžmány, klavír

## Referencie

## Pozri aj
* Zoznam skladieb od Pierra Bacheleta

## Externé odkazy
* La Ville ainsi soit-il

Kategória:Hudobné albumy z 1995
Kategória:Hudobné albumy vo francúzštine
Kategória:Popové hudobné albumy
Kategória:Albumy Pierra Bacheleta
Kyselina 3-hydroxyasparágová

**Kyselina 3-hydroxyasparágová** (skratka **Hya**) alebo **kyselina β-hydroxyasparágová** je derivát kyseliny asparágovej, ktorá má hydroxylovú skupinu na pozícii C3. Konjugovanou zásadou tejto kyseliny je **3-hydroxyaspartát** alebo **β-hydroxyaspartát.** 

## Štruktúra
Podobne ako aminokyseliny izoleucín a treonín, 3-hydroxyaspartát má dve stereogénne centrá. Môže teda existovať v podobe štyroch stereoizomérov, ktoré tvoria dva páry enantiomérov. Tieto izoméry možno pomenovať D-*threo*-3-hydroxyaspartát (D-THA), L-*threo*-3-hydroxyaspartát (L-THA), D-*erythro*-3-hydroxyaspartát (D-EHA) a L-*erythro*-3-hydroxyaspartát (L-EHA).

## Metabolizmus
Z baktérie *[[Delftia]]* sp. HT23 sa podarilo izolovať enzým, ktorý sa nazýva <small>D</small>-''threo''-3-hydroxyaspartátdehydratáza (D-THA DH). Tento enzým katalyzuje premenu oxalacetátu a amoniaku na 3-hydroxyaspartát:

: oxalacetát + NH4+ → 3-hydroxyaspartát

Tento enzým dehydratuje primárne D-THA a L-EHA, avšak vykazuje i miernu aktivitu voči L-THA. Tento enzým však nekatalyzuje premenu D-EHA. Existujú i ďalšie enzýmy, ktoré pôsobia na 3-hydroxyaspartát, ale len D-THA DH vykazuje účinnú dehydratázovú aktivitu voči D-THA.

## Funkcia
Aminokyselina Hya sa niekedy nachádza ako súčasť domén podobných EGF, napríklad vo vitamín K-dependentných koagulačných plazmových proteínoch, vrátane proteínu C.

D-*threo*-3-hydroxyaspartát je súčasťou siderofóru ornibaktínu.

## Referencie

## Pozri aj
* Epidermálny rastový faktor (EGF)
* Vitamín K-dependentné proteíny

## Zdroj

Kategória:Hydroxykyseliny
Kategória:Aminokyseliny
Kategória:Dikarboxylové kyseliny
Eulalios

**Eulalios** (; 12. storočie) bol byzantský ikonopisec a mozaikár, ktorý pravdepodobne pôsobil v Konštantínopole počas vlády cisára Manuela I. Patrí k hŕstke známych byzantských umelcov 12. storočia, ktorých meno sa zachovalo v literárnych prameňoch.

## Život

O živote Eulalia sa nezachovalo veľa priamych historických údajov. Jeho meno sa spomína v literárnych prameňoch z 12. a 14. storočia. Najvýznamnejšie zmienky o ňom podali spisovatelia Nikolaos Mesarites a Nikéforos Kallistos Xantopoulos, ktorí opísali diela v Konštantínopole. Predpokladá sa, že Eulalios pôsobil ako ikonopisec a mozaikár na cisárskom dvore.

## Dielo

Eulaliovi sa všeobecne pripisujú mozaiky Pantokrata a scéna Myrofor (ženy nesúce myrhu) v Chráme svätých apoštolov v Konštantínopole. Nikolaos Mesarites naznačoval, že Eulalios vložil do scény Myrofor svoj vlastný autoportrét. Toto tvrdenie spochybnil rakúsky historik umenia Otto Demus, keďže pre byzantské maliarstvo 12. storočia bola typická anonymita tvorcov. Tvorba Eulalia sa vyznačovala monumentálnym štýlom, ktorý zodpovedal étosu 12. storočia a rozmachu umeleckej produkcie počas vlády cisára Manuela I.

## Referencie

## Ďalšia literatúra
* 
* 

Kategória:Narodenia v 12. storočí
Kategória:Úmrtia v 12. storočí
Kategória:Byzantskí maliari
Kategória:Byzantskí ikonopisci
Kategória:Byzantskí mozaikári
Un homme simple

***Un homme simple*** je jedenásty štúdiový album Pierra Bacheleta, ktorý bol vydaný v roku 1998 vydavateľstvom AVREP. Bachelet naspieval všetky piesne albumu, ktorých texty napísali Jean-Pierre Lang, Yann Queffélec, Nelly Mella a Pierre Bachelet. Celkovo nosič obsahuje 11 skladieb o dĺžke cez 45 minút.

## Skladby

#### Spolupracovníci
* Quentin Bacheletaranžmány, syntetizátory
* Guy Mattéoniklávesy

## Referencie

## Pozri aj
* Zoznam skladieb od Pierra Bacheleta

## Externé odkazy
* La Ville ainsi soit-il

Kategória:Hudobné albumy z 1998
Kategória:Hudobné albumy vo francúzštine
Kategória:Popové hudobné albumy
Kategória:Albumy Pierra Bacheleta
Dánske národné ženské futbalové družstvo

**Dánske národné ženské futbalové družstvo** reprezentuje Dánsko a Grónsko na medzinárodných ženských futbalových súťažiach. Tím je riadený Dánskou futbalovou asociáciou, ktorá ho oficiálne uznala až vo februári 1972. Prvý medzinárodný zápas odohrali 27. júla 1974 proti Švédsku. Predtým ako ich Dánska futbalová asociácia uznala, odohrali neoficiálne zápasy na Majstrovstvách Európy 1969, Majstrovstvách sveta 1970 a 1971. Na neoficiálnych Majstrovstvách Európy 1969 boli na 2. mieste a vyhrali obe neoficiálne Majstrovstvách sveta 1970 a 1971, ktoré sa konali v Taliansku a Mexiku. Finálový zápas je rekordným v počte divákov na ženskom športovom podujatí, keď si ho pozrelo 112500 divákov.

## Domáci štadión
Ženský národný tím momentálne nemá vlastný domáci štadión. Od roku 2015 do 2014, hrávali na štadióne Energi Viborg Arena v meste Viborg, ktorý má kapacitu 10000 divákov. Od kedy dohoda medzi Dánskou futbalovou asociáciou a obcou Viborg skončila, hrávajú na rôznych štadiónoch v krajine.

Najvyšší počet divákov na medzinárodnom zápase na domácej pôde mal ženský tím 24. júna 2022 na priateľskom zápase proti Brazílii. Zápas sa hral v Kodani na štadióne Parken Stadium a sledovalo ho 21542 divákov. Predchádzajúci rekord bol na kvalifikačnom zápase na Majstrovstvá sveta 2007 proti Fínsku s 9337 divákmi, ktorý sa konal 27. septembra 2006.

## Trénerský tím
Aktualizované k 3. októbru 2025.

## Individuálne štatistiky
Aktualizované k 6. októbru 2025.

Hráčky písané hrubým písmom sú aktívne futbalistky.

## Súťažné štatistiky

### Majstrovstvá sveta žien FIFA

### Olympijské hry

### Majstrovstvá Európy žien UEFA

### Liga národov žien UEFA

## Referencie



## Iné projekty

## Zdroj

Kategória:Národné ženské futbalové družstvá
Kategória:Dánske národné družstvá
Kategória:Futbal v Dánsku
Brezovec (prítok Cirochy)

**Brezovec** je potok v regióne Zemplín v subregióne Horný Zemplín, na území obce Stakčín v okrese Snina v Prešovskom kraji. Nachádza sa v geomorfologickom celku Bukovské vrchy. Ústi do Cirochy. Má dĺžku . Rád toku VII. 
## Prameň
Vodný tok *Brezovec* pramení v  na území obce Stakčín v južnej časti jej katastrálneho územia *Starina nad Cirochou* v lesnom extraviláne v lese *Brezovec* v okrese Snina.
## Opis toku
*Brezovec* tečie od prameňa severným smerom cez lesný extravilán južnou časťou katastrálneho územia *Starina nad Cirochou*, v  podteká cestu II. triedy 558 zo Sniny popri južnom brehu vodnej nádrže Starina do obcí Príslop a Ulič, v južnej časti katastrálneho územia *Starina nad Cirochou* v  ústi do Cirochy priamo do vodnej nádrže Starina ako jej ľavostranný prítok. Cirocha ďalej ústi do Laborca. *Brezovec* patrí do okresu Snina v Prešovskom kraji. Pramení, preteká a ústi do vodného toku Cirocha na území obce Stakčín v okrese Snina. Patrí do geomorfologického celku Bukovské vrchy a ich geomorfologického podcelku Nastaz. Vodný tok nemá prítoky. 

## Pôvod názvu
Názov vodného toku *Brezovec* má pôvod v názve lesa *Brezovec* v katastrálnom území *Starina nad Cirochou*. Obec *Starina* bola v rokoch 1980 - 1985 vysídlená a zanikla v dôsledku výstavby vodnej nádrže Starina. Názov lesa *Brezovec* bol bez zmeny prenesený na vodný tok. Katastrálne územie zaniknutej obce sa stalo súčasťou územia obce Stakčín. Názov vodného toku *Brezovec* je súčasťou početnej skupiny názvov v slovenskej toponymii, najmä hydronymii. Názov lesa *Brezovec* má pôvod v apelatíve *breza*, ktoré bolo rozšírené príponou miesta *-ovec*, čím vznikla podoba *brezovec* s významom *miesto brezového lesa, brezového hája*. Názov vodného toku *Brezovec* bol štandardizovaný v roku 2005. Porovnaj aj Bukovec, Jedľovec, Dubovec, Tisovec. V množine slovenskej hydronymie vodných tokov hydronymum *Brezovec* nie je jedinečným hydronymom; na Slovensku sú dva vodné toky s týmto štandardizovaným názvom (október 2025).
## Referencie

Kategória:Vodné toky v okrese Snina
Kategória:Potoky na Slovensku 
Kategória:Vodné toky v Bukovských vrchoch
Kategória:Stakčín  
Kategória:Povodie Cirochy
Nezábudka pestrá pravá

**Nezábudka pestrá pravá** () je poddruh jednoročnej rastliny rodu nezábudka (*Myosotis*), z čeľade borákovité (*Boraginaceae*).

## Opis
Nezábudka pestrá pravá je jednoročná rastlina, vysoká 10 až 25 (30 cm). Stonka je tenká, jednoduchá alebo od bázy rozkonárená, riedko listnatá, v dolnej časti odstávajúco chlpatá, v strednej a hornej časti pritlačene chlpatá, vždy bez háčikovitých chlpov.

Prízemné listy sú v riedkych ružiciach, krátko stopkaté, dlhé 20 až 35 mm, v obryse sú úzko kopijovité až kopijovité, pritlačene chlpaté, v čase kvitnutia zaschnuté. Stonkové listy sú úzko kopijovité až čiarkovité, dlhé do 25 mm, na oboch stranách pritlačene chlpaté, na okraji dlho brvité.

Súkvetia sú vo forme málokvetých závinkov, bez listeňov. Kvety sú pred rozkvitnutím na vrchole nakopené, po odkvitnutí sú závinky výrazne predĺžené. Kvetné stopky sú vzpriamené, za plodov sú kratšie alebo najviac také dlhé ako kalich. Kalich je zvončekovitý, zárezový, kališné zuby sú čiarkovité, pritlačene chlpaté, kališná rúrka je háčikato srstnatá. Koruna je svetlomodrá, s priemerom len 2 až 2,5 mm, lem koruny je preliačený, korunná rúrka je dlhšia ako kalich.

Plodmi sú vajcovité, tupo končisté tvrdky, čiernohnedé, lesklé, po celom obvode úzko lemované, na báze s elipsovitou jazvou.

## Rozšírenie
Nezábudka pestrá pravá je rozšírená v miernych oblastiach od Azorských ostrovov, cez Európu až po Stredomorie.

Na Slovensku rastie roztrúsene najmä v oblasti panónskej flóry a v obvodoch predkarpatskej flóry – Malé Karpaty, Považský Inovec, Tribeč, Štiavnické vrchy. Veľmi vzácna je v severných Bielych Karpatoch a Nízkych Beskydách.

## Ekológia
Nezábudka pestrá pravá rastie najčastejšie na medziach, úhoroch, okrajoch poľných ciest, obilných polí, na lesostepných, suchých trávnatých stráňach, na okraji svetlých a krovinatých lesov od rovín po pahorkatiny. Vyhovujú jej vysychavé, humózne, piesočnaté aj hlinité pôdy. Kvitne od (apríla) mája do júna (júla).

## Referencie

## Iné projekty

Kategória:Flóra na Slovensku
Kategória:Najmenej ohrozené druhy
pestrá pravá
Kategória:Rastliny s modrými kvetmi